Title: Sosialismin hyödyt ja haitat
Description: Englantilainen filosofi ja taloustieteilijä John Stuart Mill (1806-1873) on tunnettu etenkin teoksessaan "Vapaudesta" esittämistään yhteiskunnallisista näkemyksistään. Siksi Millin utilitarismin ja liberalismin tuntijalle "Sosialismin hyödyt ja haitat" voi olla raikas ja yllättävä lukukokemus.

Mill ei keskeneräiseksi jääneessä kirjoituksessaan julistaudu sosialismin kannattajaksi. Sen sijaan filosofi-taloustietelijä analysoi terävästi sosialistien esittämiä uusia näkemyksiä ja vaatimuksia.

Mill suhtautui kriittisesti sosialisteihin. He usein liioittelevat vallalla olevan järjestelmän huonoja puolia, eivätkä tunnusta siinä jo tehtyjä parannuksia tai halua nähdä siihen sisältyviä mahdollisuuksia. Mill pohtii, missä määrin sosialistinen järjestelmä voi olla älyllisesti ja moraalisesti toimiva tapa järjestää inhimillinen yhteiselämä.

Sosialismi oli suuri älyllinen haaste John Stuart Millille. Hän uskoi sosialismin asettaman haasteen hengessä, että ”kaikki perusopit, joita aiemmat sukupolvet pitivät kiistattomina, on arvioitava uudelleen”.

Sosialismin hyödyt ja haitat -teokseen on kirjoittanut laajan jälkikirjoituksen Tampereen yliopiston valtio-opin yliopistonlehtori Mikko Lahtinen.

Alkuteos: "Chapters on Socialism"